Diari Oficial de la Generalitat Valenciana


Sumari del DOGV 5743, del 16-04-2008 (2008/3590)

Assumpte civil 001229/2006. Notificació de la sentència a Gary Stuart Melia.
----------------------------------------------------------------------------

### Dades del document

Número de DOGV
:   5743

Data del DOGV
:   16-04-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/3590


Data del document
:   26-02-2008

Organisme emissor
:   Jutjat de Primera Instància Número 2 de Benidorm

Tipus de document
:   Edicte

Descriptors 

:   * sistema judicial

Assumpte civil 001229/2006. Notificació de la sentència a Gary Stuart Melia. [2008/3590]  
Judici verbal (desnonament per falta de pagament) 001229/2006  
Part demandant: Punta Ala Resort, SL.  
Part demandada: Gary Stuart Melia.  
Sobre: verbals arrendataris i precaris.  
En el judici referit s'ha dictat la resolució que, literalment, és com es diu:  
«Jutjat de Primera Instància número 2  
Benidorm  
Procediment: assumpte civil 001229/2006.  
Part demandant: Punta Ala Resort, SL.  
Procurador: Miró Oriola, Begoña.  
Part demandada: Gary Stuart Melia.  
Sentència número 001466/2007   
Benidorm, 21 de desembre de 2007   
Yolanda Grima Garri, jutgessa en substitució del Jutjat de Primera Instància número 2 de Benidorm i partit, ha vist les presents actuacions de judici verbal de desnonament per falta de rendes i quantitats assimilades, que se segueixen davant d'este Jutjat amb el número 1229/2007, a instància de Punta Ala Resort, SL, representada per la procuradora senyora Miró Oriola i defesa pel lletrat/ada senyor/a Yañez Dierik, enfront de Gary Stuart Melia, declarat en situació processal de rebel·lia, i ha dictat esta sentència d'acord amb els següents [...],  
Antecedents de fet  
Primer. Per torn de repartiment, va correspondre a este Jutjat la demanda de judici verbal formulada per la representació de la part actora en què se sol·licitava que, amb els tràmits oportuns previs, es dictara una sentència on es declarara que pertocava la resolució del contracte del lloguer per falta de pagament de les rendes i quantitats assimilades, i conseqüentment es decretara el desnonament del demandat, advertint-lo de llançament del local siti en la planta baixa de l'edifici Gemelos IV, assenyalat amb el número 7 de la ciutat de Benidorm, amb la imposició de les costes.  
Segon. Per la interlocutòria de data 15 de novembre de 2006, es va admetre a tràmit la demanda atés que complia tots els requisits legals, i d'acord amb el que disposa l'article 440.1 de la Llei d'Enjudiciament Civil, s'acordava fer-ho saber a la part demandada, citant els litigants d'acord amb les advertències del precepte esmentat i concordants; s'hi va fixar, com a data per a efectuar el llançament de la part demandada de l'immoble arrendat, el dia 20 de febrer de 2007, a les 10.30 hores, i es va assenyalar per a la realització de la vista el dia 16 de gener a les 10.45 hores. Es va suspendre este acte pels motius que consten en les actuacions, i es va fixar novament, com a data per a la pràctica del llançament, el dia 4 de febrer de 2008 a les 12.30 hores, i com a data per a la realització de la vista el dia 21 de desembre a les 12.30 hores.  
Tercer. Arribat el dia del judici, hi va comparéixer la part demandant, representada per la procuradora senyora Miró Oriola i defesa pel lletrat/a senyor/a Yañez Dierik, sense que hi compareguera la part demandada, a pesar d'estar citada en la forma legal; per això es va declarar en situació processal de rebel·lia.  
Durant el judici el secretari va transcriure succintament en la corresponent acta el desenvolupament segons hi consta, recollint-se igualment en suport videogràfic.  
La part demandant es va afermar i es va ratificar en el seu escrit de demanda, sol·licitant la recepció del plet a prova i proposant com a mitjans probatoris la documental; es va admetre la prova proposada.  
Després de la pràctica de la prova, van quedar les actuacions vistes per a sentència.  
Quart. Que en el present procediment s'han observat totes les prescripcions legals.   
Fonaments de dret  
Primer. La part actora exerceix en el present procediment l'acció de desnonament per falta de pagament de les rendes. L'actora fonamenta jurídicament la seua demanda en els articles 438.3.3 de la Llei d'Enjudiciament Civil i 27.1 i 2 de la Llei d'Arrendaments Urbans, sol·licitant en l'acte del judici l'estimació del desnonament per falta de pagament de les rendes, del local siti a la planta baixa de l'edifici Gemelos IV, assenyalat amb el número 7 de la ciutat de Benidorm, al·legant que el demandat ha deixat de pagar les rendes corresponents als mesos de setembre i octubre de 2006, així com la comunitat de propietaris i la taxa de recollida de fem corresponent a l'any 2006, i que deu un total per tots els conceptes de 3.445,54 euros.  
La part demandada no va comparéixer a la vista, a pesar d'estar citada en la forma legal; per això va ser declarada en situació processal de rebel·lia.  
Segon. El contracte d'arrendament és aquell contracte en virtut del qual se cedeix un bé durant un temps, a canvi d'un preu o favor, sent obligació principal de la part arrendatària el pagament de la renda i de les quantitats que s'hi assimilen. D'acord amb el que s'ha exposat, l'article 1569.2 del Codi Civil estableix que l'arrendador podrà desnonar judicialment l'arrendatari per falta de pagament en el preu convingut; a més, l'article 27.2.a de la Llei d'Arrendaments Urbans disposa que l'arrendador podrà resoldre de ple dret el contracte per falta de pagament de la renda o, si pertoca, de qualsevol de les quantitats que corresponga pagar o haja assumit l'arrendatari.  
Com a resultat de la prova practicada, consistent en la documental que la part demandada no ha tingut interés a impugnar, raó per la qual té ple valor a efectes probatoris, de conformitat amb el que estableix l'article 326 de la Llei d'Enjudiciament Civil, l'actor i arrendador ha complit la seua obligació de provar l'existència del contracte d'arrendament de l'apartament del local de negocis de data 1 de maig de 2006, relatiu al local comercial siti en el complex Gemelos IV, carrer d'Eivissa, local número 7, de la ciutat de Benidorm, el desnonament del qual es reclama per falta de pagament de les mensualitats detallades en la demanda, i que inclou els mesos de setembre i octubre de 2006; ha impagat, igualment, les despeses de la comunitat de propietaris i la taxa de recollida de fem corresponent a l'any 2006. Això faculta este jutjador a decretar el desnonament de la finca més amunt identificada sense cap tràmit més, aplicant el que estableix l'article 440.3 de la Llei d'Enjudiciament Civil, atés que no hi ha comparegut la part demandada, a pesar de constar la seua citació en la forma oportuna amb les advertències legals.  
Tercer. Disposa l'article 394 de la Llei d'Enjudiciament Civil que «En els processos declaratius les costes de la primera instància s'imposaran a la part que haja vist rebutjades totes les seues pretensions»; per això pertoca la condemna expressa en costes a la part demandada.  
   
Vistos els articles esmentats, els concordants i la resta aplicables de forma general i pertinent.  
Dispositiva  
Estime la demanda interposada per Punta Ala Resort, SL, representada per la procuradora senyora Miró Oriola, contra Gary Stuart Melia, i declare resolt el contracte d'arrendament que lliga la mercantil actora amb el demandat de data 1 de maig de 2006, relatiu al local comercial siti en el complex Gemelos IV, carrer d'Eivissa, local número 7, de la ciutat de Benidorm; es decreta, per tant, el desnonament de la part demandada, condemnant la part demandada a deixar el local arrendat a disposició de la mercantil actora amb el lliurament de les claus a esta abans del 4 de febrer de 2008, data assenyalada per al llançament.  
Pertoca fer condemna expressa en costes a la part demandada.  
Notifiqueu esta resolució a les parts en la forma legal, advertint-los que no és ferma, i que hi poden interposar un recurs d'apel·lació que caldrà preparar en este Jutjat en el termini dels cinc dies següents a la notificació conforme al que disposa l'article 457 de la Llei d'Enjudiciament Civil 1/2000, de 7 de gener.  
Esta és la meua sentència, de què s'expedirà un certificat literal perquè s'unisca a les actuacions, que pronuncie, mane i firme».  
Publicació. La sentència anterior va ser donada, llegida i publicada per la jutgessa que la subscriu, mentre celebrava audiència pública en el dia de hui; en done fe.   
Atés que es desconeix l'actual domicili o residència de la part demandada, mitjançant la provisió de 26 de febrer de 2008 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte per a dur a terme la diligència de notificació.  
Benidorm, 26 de febrer de 2008.- La secretària judicial: Mª Engracia Román Ivorra.